Jernbanelinjen mellom Halden stasjon og Tistedal stasjon regnes som en av de bratteste linjestrekningene i landet. Over en avstand av 4 kilometer mellom stasjonene, er høydeforskjellen 93 meter. Dette stigningsforholdet overgås bare av Flåmsbanen, Tinnosbanen mellom Notodden og Lisleherad, og tre delstrekninger av Sørlandsbanen mellom Kristiansand og Audnedal.